Moje najmilije / Nekako s proljeća
Moje najmilije / Nekako s proljeća trinaesta je singl-ploča sarajevske pop-rok grupe Crvena jabuka. Objavila ga je zagrebačka izdavačka kuća Jugoton 1991. Obje pjesme za koje je muziku i tekst napisao Zlatko Arslanagić preuzete su s njihovog studijskog albuma "Nekako s proljeća", snimljenog 1991. Na A-strani je pjesma "Moje najmilije" odsvirana u bržem ritmu bluz rok muzike sa istaknutom usnom harmonikom i solom na električnoj gitari u sredini pjesme, kojeg je odsvirao Zoran Šerbedžija. Na B-strani je "Nekako s proljeća" koju su otpjevali Dražen Žerić i Kemal Monteno. Odsvirana je u umjerenom latino ritmu sa povremenim solo dionicama na električnoj gitari. Producent i snimatelj bio je Nikša Bratoš. Objavljivanje ove singl ploče predstavlja nastavak uspješne serije ljubavnih pop rok pjesama koje su grupi Crvena jabuka donijele popularnost na prostorima bivše Jugoslavije kao i potvrdu statusa jednog od veoma značajnih sastava sarajevske škole pop roka iz druge polovine 1980-ih.